# Vedtægter hvis foreningsdannelse - når flere samarbejder

**Vedtægter for XXXXXX**

**Vedtaget på Stiftende generalforsamling d. dd.**

**§ 1 Navn og hjemsted**

* 1. Foreningens navn er: XXXXX
	2. Foreningens hjemsted er: XXXXX

**§ 2 Formål**

1. - At sikre en højere afregningspris og mindre produktionsomkostning til den enkelte producent af xx i yy lokalområde
2. - At producenterne får en større andel af hele værdikæden fra producent til slutbruger.
3. - At markedsføre “brandet” for fødevarer produceret i YY lokalområde
4. - At forestå lager, vask, pakning og levering af Foreningens produkter samt andre logistiske opgaver
5. - At stå for markedsføring og afsætning af lokalt producerede varer til borgere og institutioner, restauranter, detailhandel mv. i YY lokalområde.
6. - At stå for afsætning af lokalt producerede fødevarer til øvrige landsdækkende aftagere, f.eks. Food service grossister eller detailkæder.
7. - At optimere økonomiske investeringer i fx fælleslager, kølefaciliteter, vaskeri, kølebil mv, samt medvirke til større økonomisk sikkerhed for producenterne gennem stordrift.
8. - At sikre en bred vifte af kompetencer der stilles til rådighed i foreningen fra medlemsside.
9. – At arbejde for bedre muligheder for generationsskifte og alternative ejer former for foreningens medlemmer.
10. Foreningens formål varetages bredest muligt, herunder gennem
* Støtte til dannelsen af et afsætningsselskab ejet af producenterne. Selskabet skal fremadrettet stå for de konkrete opgave ifm. salg, forarbejdning og logistik og være selvfinansierende.
* At være bindeled og talerør mellem producenterne og tiltag der fremmer salget af medlemmernes produktion både i XXX lokalområde samt i større sammenhænge.
* Dialog at imødekomme indkøbsbehov hos de lokale institutioner (og andre med interesse i lokalt producerede grøntsager).
* Samarbejde og sparring mellem foreningens medlemmer og med andre vidensaktører.
* Tiltrækning af nye producenter, der ønsker at være en del af foreningen.

**§ 3    Medlemmer**

3.1 Som medlemmer af foreningen kan optages økologiske producenter eller producenter der står overfor at omlægge til økologisk produktion i kommende dyrkningssæson producerende i XXXX lokalområde.

3.2 Det er en forudsætning for medlemskab, at man har betalt skyldigt kontingent.

**§ 4    Organisation**

1. Foreningen ledes mellem generalforsamlingerne af en bestyrelse på mindst 3 medlemmer (se nærmere under § 7)
2. Bestyrelsen kan vælge at delegere dele eller hele det daglige arbejde til ekstern arbejdskraft
3. Bestyrelsen kan beslutte at nedsætte arbejdsgrupper i hvilke sparring med udefrakommende kompetencepersoner kan foregå.

**§ 5   Generalforsamling**

1. Den ordinære generalforsamling er foreningens højeste myndighed og afholdes hvert år i 1. kvartal. Generalforsamlingen er i alle spørgsmål beslutningsdygtig, uanset hvor mange medlemmer der er mødt.
2. Generalforsamlingen varsles ved mail til foreningens medlemmer med mindst 4 ugers varsel.
3. Forslag, der ønskes behandlet på den ordinære generalforsamling under dagsordenens punkt ’Indkomne forslag’, skal indsendes skriftligt til bestyrelsen senest 2 uger før generalforsamlingen.
4. Alle medlemmer, der har betalt skyldigt kontingent, har stemmeret på generalforsamlingen og er valgbare.
5. Afgørelser træffes på generalforsamlingen ved almindelig stemmeflerhed, hvor intet andet er foreskrevet i vedtægterne.
6. Medlemmer kan kun oppebære rettighederne fra ét medlemskab ved afstemningshandlinger. Der kan ikke stemmes ved fuldmagt.
7. Endelig dagsorden og bilag udsendes til medlemmer, senest 1 uge forud for generalforsamlingen.
8. Dagsordenen for ordinær generalforsamling skal som minimum indeholde følgende punkter:
	1. Valg af dirigent, referenter og stemmetællere.
	2. Fremlæggelse og godkendelse af bestyrelsens beretning.
	3. Fremlæggelse og godkendelse af foreningens årsregnskab.
	4. Behandling af indkomne forslag.
	5. Godkendelse af budget for indeværende regnskabsår, herunder kontingent.
	6. Valg af formand
	7. Valg af bestyrelsesmedlemmer.
	8. Valg af revisor (Revisor må ikke være medlem af bestyrelsen).
	9. Eventuelt.

1. Foreningens regnskabsår går fra 1. januar til 31. december.

**§ 6    Ekstraordinær generalforsamling**

1. Ekstraordinær generalforsamling skal indkaldes, når over halvdelen af bestyrelsens medlemmer eller mindst 20 % af foreningens medlemmer kræver dette og fremsender motiveret forslag til dagsorden til formanden.
2. Bestyrelsen kan optage yderligere dagsordenpunkter.
3. Indkaldelse skal ske skriftligt med mindst 3 ugers varsel med angivelse af dagsorden, og afholdelse skal ske højest 5 uger efter anmodning.

**§ 7 Bestyrelsen**

1. Foreningen ledes mellem generalforsamlingerne af en bestyrelse med min. 3 medlemmer.
2. Bestyrelsen sammensættes på følgende måde:
3. Formand (direkte valgt), næstformand, kasserer og øvrige medlemmer.
4. Bestyrelsen konstituerer sig på første møde efter den ordinære generalforsamling.
5. Genvalg til bestyrelsen kan finde sted.
6. Bestyrelsen udarbejder selv sin forretningsorden.
7. Formanden varetager sammen med de øvrige bestyrelsesmedlemmer de løbende forretninger mellem bestyrelsesmøderne. Formand og kasserer tegner i fællesskab foreningen. Der kan meddeles prokura (fuldmagt).
8. Medlemmerne såvel som bestyrelsen har ingen personlige økonomiske forpligtelser for foreningens gæld, og foreningen hæfter således alene med foreningens egne midler.
9. Foreningens medlemmer af bestyrelsen har tavshedspligt vedrørende oplysninger om medlemmernes private og økonomiske forhold.
10. Det er bestyrelsens opgave:
11. At udarbejde strategi for foreningen ud fra formålsparagraffen.
12. At drøfte og gennemføre foreningens politiske linjer.
13. At udarbejde budget og fastlægge medlemsbidrag, samt løbende følge den økonomiske udvikling.
14. At afholde generalforsamling, herunder indkalde, aflægge beretning og regnskab samt orientere om det aktuelle budget.
15. At ansætte og afskedige personale.
16. At foranledige den nødvendige repræsentation i bestyrelser, interne udvalg eller eksterne udvalg, råd mv.

 **§ 8 Ophør af medlemskab**

1. Udmeldelse sker til formanden. Et medlem, der ikke senest 8 uger efter påkrav har betalt skyldigt kontingent, kan slettes som medlem.

**§ 9 Eksklusion**

1. Et medlem, der groft tilsidesætter hensynet til foreningens formål, kan af bestyrelsen udelukkes af foreningen, såfremt det besluttes med minimum 2/3 flertal af de fremmødte bestyrelsesmedlemmer. Forud for bestyrelsens beslutning skal der anmodes om en redegørelse fra det pågældende medlem med angivelse af minimum 14 dages svarfrist. På baggrund af det fremkomne beslutningsgrundlag træffer bestyrelsen sin beslutning.
2. Såfremt bestyrelsen har idømt eksklusion, skal denne prøves ved den førstkommende generalforsamling, som træffer endelig afgørelse. I den mellemliggende periode regnes den ekskluderede ikke som medlem.

**§ 10 Vedtægtsændringer**

1. Forslag til ændring af nærværende vedtægt, herunder fusion med andre foreninger, skal forelægges og behandles på ordinær og ekstraordinær generalforsamling. Vedtægtsændringer skal for at have gyldighed vedtages med mindst 2/3 af de afgivne stemmer på ordinær generalforsamling. Vedtægterne kan også ændres med 2/3 af de afgivne stemmer to på hinanden følgende ekstraordinære generalforsamlinger med mindst 5 ugers mellemrum.

**§ 11 Foreningens opløsning**

1. Forslag om foreningens opløsning kan kun fremlægges og behandles på en ordinær generalforsamling.
2. Forslaget kan kun vedtages, hvis forslaget opnår 2/3 flertal blandt de fremmødte. Hvis forslaget opnår simpelt flertal men ikke 2/3 flertal, kan det genfremsættes på den følgende ekstraordinære generalforsamling, hvor det kan vedtages med almindelig stemmeflerhed blandt de fremmødte.
3. En generalforsamling, der træffer beslutning om foreningens opløsning, skal tillige træffe afgørelse om anvendelse af foreningens midler, der dog kun kan anvendes til formål beslægtet med foreningens formål.
4. Medlemmerne har intet krav på foreningens formue.